##  Møtereferat

**Møtet gjelder:** Menighetsrådsmøte i Sverresborg sokn 18.11.2020 kl. 19.00

**Deltakere:** Michael M. Belsnes Charlotte E. Elvebakk David Høivik

Silje Kristin Meisal Ivar Selmer-Olsen Terje Ø. Simonsen Magnus K. Vinnes Nora Levold Halldis Nergård Astrid Sollie Knut Sørby Anette G. Pettersen

 Aud Singstad (sekretær)

**Møteinnkaller:** Menighetsrådets leder, Ivar Selmer-Olsen

**Møtested:** Sverresborg kirkesenter

**Forfall:** Olav Stenhaug

Møtet foregikk digitalt via «Teams»

**MR-sak 49/20**   **Godkjenning av innkalling, saksliste og protokoll**

*Vedtak: MR godkjente innkalling og saksliste,*

*MR godkjente protokoll fra MR-møtet 21.10. 2020.*

*MR tar AU-referat fra 5. november 2020 til orientering.*

**MR-sak 50/20 Orienteringssaker**

1. Orientering fra møte i KfiT 4.11.2020:
* Verneplan for gravplasser i Trondheim er vedtatt. Verneplanen er sendt MR.
* Koronamillionen vedtatt og fordelt, Sverresborg menighet får kr
* Planutvalg for ny kirke på Charlottenlund er oppnevnt.
* 18.11 hadde AU i KfiT invitert initiativtakerne fra de muslimske menighetene som arrangerte solidaritetsaksjon #tryggibønn foran Nidarosdomen 1. november til en mottakelse med samtale for å takke for det rørende initiativet, Kirkens bymisjon og Kikrleig dialogsenter i Trondheim deltok også. Soknestruktursaken – MRs oppnevnte soknestrukturutvalg har sendt brev til Byåsen og Ilen MR med invitasjon til samtaler. Byåsen har takket ja til forespørselen.
1. Soknestruktursaken. MRs oppnevnte gruppe har invitert Ilen og Byåsen til uforpliktende samtaler. Foreløpig har Byåsen MR takket ja.
2. Prostens møte med menighetsrådet. På grunn av dobbeltbooking er *MR flytta fra 24. mars til 23. mars*. Møtet vil starte kl 1800. Ønske om kalenderinvitasjon til alle MR-møtene.
3. ULK til Taize – prest Marte Solbakken Leberg i Byåsen er invitert til desembermøtet.
4. Økning av konfirmantavgiften: Ilen støtter økningen.
5. Kantorsaken – Soneleder Jarle Jakobsen har henvendt seg til stab og AU og orientert om hvordan prosessen med ansettelse nylig ble gjort i en annen menighet i byen. Han vil møte AU kommende uke for å orientere om saken og planlegge framdriften.
6. Gudstjenesten søndag 11. april vil bli avholdt på et annet tidspunkt enn kl 1100. for MR har dette ekstra betydning da menighetens årsmøte er planlagt etter gudstjenesten. Staben kommer med forslag om tidspunkt.
7. **Misjonsutvalget – orientering om menighetens misjonsprosjekt.** AU har mottatt brev fra misjonsutvalgets leder Palma Sjøvik. Samtlige medlemmer i utvalget er i 80-90-årsalder, og varsler nå at de legger ned sine verv ved årsskiftet. De ber om at et nytt og yngre utvalg oppnevnes, helst med en representant fra menighetsrådet. Menigheten har forpliktet seg til et årlig bidrag på kr 15 000 fra ofringer.

MR har bedt Palma Sjøvik orientere om menighetens misjonsprosjekt og svare på spørsmål på et senere menighetsrådsmøte. Sjøvik ønsker å vente med det til et møte med fysisk tilstedeværelse. MR vil deretter drøfte saken videre.

**MR-sak 51/20 Valg av ny leder av menighetsrådet**

Det har vært overraskende vanskelig å få noen til å stille som leder for rådet. Ivar Selmer-Olsen har spurt alle menighetsrådets medlemmer uten at noen har sagt seg villig til å stille. Ivar Selmer-Olsen går uansett av etter å ha ledet rådet siden 2011, men er villig til å stå ut året. Det er viktig at AU tenkes enda mer som et team som sammen forbereder sakene både i møte og når det gjelder de saksforberedende arbeid.

*Vedtak: Saken utsettes til neste møte.*

**MR-sak 52/20 Julemesseuka**

Et rekordstort loddsalg, auksjon, salg av julenek, kakesalg og varesalg innbrakte kr 115000 til menighetens arbeid. Uka med åpent hus hver dag ble godt mottatt.

Det er grunn til å gi store komplimenter til julemessekomiteen som har hatt særlig mye å gjøre i en svært usikker tid. Til drøfting ble det stilt spørsmål om «Julemesse» et godt og riktig navn, bør det hete «Julemarked» eller «Julesalg» stedet? Dette tas videre.

**MR-sak 53/20 Ny liturgi**

Silje Kristin Meisal orienterte. Gudstjenesteutvalget har hatt flere møter og jobbet godt med endringer i menighetens liturgi. Endringene tas fortløpende i bruk i menighetens gudstjenester.

**MR-sak 54/20 Åpen kirke**

Evaluering av «Åpen kirke» i Allehelgenshelga.

Flere av menighetsrådets medlemmer stilte som frivillige lørdag og søndag i Allehelgenshelga og kunne orientere fra disse dagene. Særlig søndag var godt besøkt, med ca hundre innom kirka. Lørdag var det færre folk innom. Staben har også sett at selve Allehelgensdag er den klart viktigste dagen å holde kirka åpen.

Det er også foreslått at da særlig Havstein kirke kan holdes oppe andre søndager i året. Dette må planlegges opp mot dager når folk vanligvis går tur eller oppsøker på kirkegården. Det foreslås å holde kirka åpen et par timer etter gudstjenesten ca to søndager i vår og to tidlig i høst.

Det er tydelig at folk ønsker å komme fram til alteret og tenne et lys. Dette førte til en drøfting av ulike måter å få til et lystenningssted i Havstein. Dette er en utfordrende oppgave i en liten kirke. Et lystenningssted må også ses i sammenheng med andre ønsker for rommet, som et barnealter. Stab og menighetsråd tar med de ulike forslag i videre arbeid med saken. En befaring i kirken, f eks i samband med et menighetsrådsmøte, ble anbefalt.

**MR-sak 55/20 Budsjett**

Knut Sørby og Aud Singstad orienterte om budsjettet som nå begynner å ta form. Nytt av året er at trosopplæringsmidler fra staten som ikke er lønn, legges inn i budsjettet i en kolonne uten at det påvirker menighetens eget budsjett.

Budsjettet ble drøftet og noen spørsmål til det kom fram i møtet. Spørsmålene vil bli forsøkt besvart i et endelig forslag til vedtak før desembermøtet. MR ga ros til budsjettarbeidet og oppsettet.

**MR-sak 56/20 HØRING - Strategi for Den norske kirke 2022-2025 – Oppnevning av utvalg**

Landets menigheter er invitert til å la seg høre angående «Strategi for den norske kirke 2022-2025». Menighetsrådet ønsker delta i høringen med frist 10. desember. Espen D Doksrød, Nora Levold og Hans Kristian Solbu har påtatt seg å utarbeide et forslag til svar for MR. Dette behandles i menighetsrådsmøtet 9. desember.

*Vedtak: Sverresborg menighetsråd oppnevner Espen D Doksrød, Nora Levold og Hans Kristian Solbu til sammen å lage et forslag til høringsuttalelse fra Sverresborg menighetsråd.*

**MR-sak 57/20 Eventuelt**

* **Møte i styret for Fjellseter kapell.** Nora Levold orienterte fra møtet. Det er ønske om å utvide aktiviteten og dermed bedre økonomien for Fjellseter kapell. Nora har laget et forslag til en annonse som appellerer til bl.a.å velge Fjellseter til ulike begivenheter. Det er problematisert at økt bruk øker arbeidsbyrden for de ansatte i Ilen menighet. Saken drøftes videre i styret for kapellet.
* **«Aksjon Julenek»**

Det er hittil solgt ca 100 av de 200 nekene som er kjøpt for videresalg. Dermed er regningen betalt og alt videre salg blir ren fortjeneste for menigheten (kr 70 i fortjeneste pr. nek). Per Winsnes har sørget for tilfredsstillende lagring i bua ved kirkesenteret. Menighetsrådet ble oppfordret til å høre med kollegaer, naboer og familie om de vil kjøpe nek. Det vil være mulig også for andre å kjøpe nek ved henvendelse til kirkesenteret. MR ble bedt om å stille opp til en aksjon foran passende butikker en lørdag nærmere jul for å selge resten av nekene.

* **Nye Korona-restriksjoners innvirkning på menighetens arbeid**

Alle aktiviteter bortsett fra gudstjenester og andre seremonier i kirkene, er nå satt på vent. Tungt for staben nok en gang å varsle barn, ungdom og eldre om at vi ikke kan møte dem slik vi ønsker. I gudstjenestene er nå tallet på deltagere 50 og det har så langt ikke skapt problemer i Havstein 14.11og på kirkesenteret 15.11.

Det er varslet oppstart av et nytt registreringssystemet som KfiT har inngått avtale om

på vegne av menighetene i Trondheim. Fra staben vår vil i første omgang kirketjener og menighetsforvalter bli opplært i det nye systemet, videre blir frivillige opplært.

* **Julaftengudstjenestene** ble diskutert og MR uttrykte en viss skepsis i forhold til et teltarrangement ved kirkesenteret, uten at man foretok noen endelig avgjørelse. Det er viktig vi er årvåkne i forhold til smittesituasjonen samtidig som at vi avfinner oss med de nødvendige smittetiltakene som pandemien forårsaker og konsekvensene av dem. Vi puster lettet ut etter julemessa og må unngå å bli det stedet der neste utbrudd har sitt opphav.

|  |  |  |  |
| --- | --- | --- | --- |
| **Møtedato** | **Tema MR** | **AU-møter** |  |
| Onsdag 20. januarKl. 19.00 | StrategiplanOfringer 2021 Forberede årsmelding 2020 | 12. januar kl. 19.00 |  |
| Tirsdag 16. februarkl. 19.00  | Godkjenne regnskap 2020Godkjenn årsmeldingen | 9. februar kl. 19.00  |  |
| Tirsdag 23. mars kl. 18.00 | Møte med prosten | Tirsdag 16. marsKl. 19.00 |  |
| Søndag 11. aprilKl. 12.30 | «Påskelovsang»**Menighetens årsmøte** | Kan ikke være kl. 11.Kl. ? | Gudstjeneste på kirkesenteretKirkekaffe og årsmøte |
| Onsdag 28. aprilkl. 19.00 | Møteplan for høsten | Tirsdag 20. april kl. 19 |  |
| Onsdag 2. junikl. 18.00 | Fellesmøte ved staben Gudstjeneste-LiturgiHavstein kirke/kirkesenteret | 26. mai kl. 19 |  |